Държавен вестник, бр. 31, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  31
Член 14
Специална педагогика
Двете страни проявяват интерес към за-
силване на сътрудничеството в областта на 
специалното образование и включването на 
ученици със специални образователни потреб-
ности, респ. увреждания. За тази цел двете 
страни ще положат усилия за подкрепа на дву-
странните контакти чрез следните дейности: 
експертни разговори в рамките на заседания, 
конференции, семинари, респ. работни срещи 
на ниво експерти и служители, както и про-
веждане на съответни съвместни тематични 
проекти според финансовите възможности за 
срока на действие на тази Работна програма; 
обмен на учебни, информационни материали и 
научни публикации; изграждане на училищни 
партньорства, също така и чрез използване 
на възможностите на информационните и 
комуникационните технологии.
Член 15
Училищни партньорства
Двете страни препоръчват продължаване 
и задълбочаване на вече съществуващите 
училищни партньорства и приветстват съв-
местните училищни проекти в рамките на 
образователната програма на ЕС „Еразъм+“.
Член 16
Европейски център за чужди езици в Грац
Двете страни приветстват сътрудничест-
вото в рамките на Европейския център за 
чужди езици в Грац и насърчават неговото 
продължаване.
Член 17
Обучение на учители
Двете страни приветстват директните 
контакти между институциите за двустранно 
обучение на учители и насърчават тяхното 
задълбочаване.
Член 18
Повишаване на професионалната квалифи-
кация на учителите
Двете страни приветстват интензивната 
дейност за повишаване квалификацията на 
учителите в сферата на общообразователните 
и на професионалните училища.
Федералното министерство на образова-
нието ще организира ежегодно в Австрия 
редица семинари за повишаване на квали-
фикацията на учители, преподаващи немски 
език като чужд. В рамките на европейската 
образователна програма „Еразъм+“ българ-
ските учители по немски език ще могат да 
подават заявления за стипендии за участие 
в тези мероприятия. По правило семинарите 
за езиково обучение и странознание са с про-
дължителност две седмици и се провеждат 
предимно през летните месеци.
Член 19
Австрийска езикова диплома за владеене на 
немски език
В сътрудничество с българските лицен-
зирани институции австрийската страна 
предлага възможност за полагане на изпити 
за придобиване на „Австрийска езикова ди-
плома за владеене на немски език“. Подробна 
информация за провеждането и условията за 
изпитите може да бъде намерена в интернет 
на адрес http://www.osd.at.
Член 20
Реформа на стопанските гимназии в България
1. Австрийската страна изразява удовлет-
ворението си, че проектът „Реформа на 
стопанските гимназии в България“ е в 
сферата на компетентност на българ-
ското Министерство на образованието и 
науката и насърчава българската страна 
към разпространение на резултатите 
от този успешно приключил проект 
за сътрудничество. Двете страни при-
ветстват обмяната на опит във връзка 
с разработени нови учебни планове в 
Австрия и тяхното интегриране в учеб-
ните планове на някои професионални 
училища в България.
2. За гарантиране на увеличаването и 
устойчивостта на резултатите от този 
успешен проект двете страни се дого-
варят за обмен на експерти в срока на 
действие на тази Програма в рамките 
на съществуващите финансови въз-
можности. Двете страни приветстват 
продължаването на сътрудничеството, 
в частност в областта на обучението по 
предприемачество.
Член 21
Образование за възрастни
Двете страни насърчават сътрудничеството 
в областта на образованието за възрастни. 
За тази цел в зависимост от финансовите 
възможности двете страни договарят обмен 
на експерти в рамките на срока на действие 
на тази Програма. Освен това двете страни 
изразяват интерес към обмен на информаци-
онни и документални материали.
Член 22
Обучение за устойчиво развитие
Двете страни приветстват разработването 
на съвместни проекти в сферата на демокра-
тичното и екологичното образование. При 
това стремежът е тези две области да бъдат 
обвързани с цел постигане на обучение за 
устойчиво развитие.